हिमालय
हिमालय एगो पर्वत श्रृंखला ह जौन भारतीय उपमहाद्वीप की मैदान के मध्य एशिया आ तिब्बत से अलग करेला। संसार के अधिकांश ऊँचाई वाला पर्वत चोटी हिमालये पर स्थित बा। विश्व की १०० सबसे ऊँच पर्वत चोटी में हिमालय के अनेक चोटी बा। ए पर्वत श्रेणी में करीब ११० गो अइसन पर्वत चोटी बाड़ी स जवन ७२००० से अधिका ऊँचाई वाली बाड़ी स। विश्व के सर्वोच्च शिखर माउंट एवरेस्ट (नेपाली में: सागरमाथा) हिमालये के एगो शिखर ह। भूगर्भिक इतिहास की हिसाब से देखल जाय त अन्य पर्वतन के अपेक्षा ई काफी नया बा आ अभी भी विकसित हो रहल बा।
हिमालय पहाड़ 6 गो देशवन के सीमा के छूएला । ई देश बाड़न: नेपाल, भारत, भूटान तिब्बत, अफगानिस्तान आ पाकिस्तान। हिमालय के कुछ प्रमुख नदियन में शामिल बाटे - सिन्धु, सतलज, गंगा, ब्रह्मपुत्र आ यांग्त्सी नदी। हिमालय बिलकुल नया बा आ अभी बने के प्रक्रिया से ही गुजर रहल बा। हिमालय रेंज में १५ हजार से ज्यादा ग्लेशियर बाड़न स जिन्हन क बिस्तार १२ हजार वर्ग किलॊमीटर बा।
bho_Deva bho_Deva bho_Deva